बिंदास और अक्खड़ शेर सिंह की भूमिका में गौरव एस बजाज होंगे जबकि नयी अभिनेत्री कृतिदा मिस्त्री श्रद्धा नाम की सहज लड़की का किरदार निभा रही हैं। एक छोटे अंतराल के बाद नारायणी शास्त्री शेर सिंह की मां की भूमिका में दिखायी देंगीं। वह एक ताकतवर महिला गाॅडमदर भंवरी देवी की भूमिका में हैं जो पूरी कड़ाई से अपना व्यवसाय करती है। उसने अकेले ही शेर सिंह को पाल पोस कर एक मजबूत और कड़क इंसान बनाया है। भंवरी ने शेर के भीतर ताकत और अधिकार भरे हैं जिससे वह निडर और अक्खड़ बन कर उभरा है।